A Kutyapárt saját hatáskörben elkezdte lebetonozni a Rákosrendező mellett található sok bringás által is használt macskaköves útszakaszt, de ráhívták a rendőröket. Az egyenruhások végül engedélyezték az építkezés folytatását az egyik szakaszon, a MÁV azonban megtiltotta, hogy a hozzájuk tartozó területen folytassák a munkát. Sőt.

Szerdán már megírtuk, a Kétfarkú Kutya Párt saját maga elkezdte megcsinálni a Rákosrendező vasútállomás melletti útszakaszt, de ráhívták a rendőröket. Ez a híresen rossz állapotú, macskaköves út köti össze Zuglót Angyalfölddel, sok bringás is közlekedik erre.

A kutyapárt most videót osztott meg Facebook-oldalán a fejleményekről, melyből kiderül: a rendőrségi akció után végül mégis engedélyezték az építkezés folytatását, de csak az egyik oldalon. A másik részen a MÁV megtiltotta a folytatást, és embereit egy autóval kivezényelte, akik figyelik a területet, nehogy a Kétfarkú folytatni tudja az útjavítást.

A Kutyapárt azt mondja a videóban, a helyi közösség adta össze a pénzt és ők maguk kezdték el megcsinálni az utat, ám a rendőrök szerint szabályosan és biztonságosan végzik a munkát, ezért az egyik szakasz folytatását engedélyezték, a MÁV azonban nemcsak megtiltotta a saját területén való munkavégzés folytatását, hanem még

kötelezte is a Kétfarkút, hogy állítsa vissza az eredeti, leromlott állapotokat.

Lecsaptak a Kétfarkúra, amikor nekiállt építeni a rákospalotai bicikliutat 130 millió forintért fejlesztik a soproni Jereván-lakótelepnél a biciklis infrastruktúrát, egy soproni lap olvasója azonban csak annyit lát ebből, hogy lefestették a széles, elég rossz állapotban lévő járdákat.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gif-eket, videókat.